Document ID: 32012R1017

32012R1017
L 307/7
SLUŽBENI LIST EUROPSKE UNIJE
PROVEDBENA UREDBA VIJEĆA (EU) br. 1017/2012
od 6. studenoga 2012.
o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus
VIJEĆE EUROPSKE UNIJE
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 765/2006 od 18. svibnja 2006. o mjerama ograničavanja u odnosu na Bjelarus (1), a posebno njezin članak 8.a stavak 1.,
budući da:
(1)
Vijeće je 18. svibnja 2006. donijelo Uredbu (EZ) br. 765/2006 o mjerama ograničavanja u odnosu na Bjelarus.
(2)
Na temelju preispitivanja Odluke Vijeća 2010/639/ZVSP od 25. listopada 2010. o mjerama ograničavanja protiv Bjelarusa (2), Vijeće je odlučilo da bi se mjere ograničavanja trebale produljiti do 31. listopada 2013. i da bi se informacije koje se odnose na popis fizičkih osoba i subjekata trebale ažurirati.
(3)
Radi jasnoće, mjere uvedene Odlukom 2010/639/ZVSP uključene su u Odluku Vijeća 2012/642/ZVSP od 15. listopada 2012. o mjerama ograničavanja protiv Bjelarusa (3) koja zamjenjuje Odluku 2010/639/ZVSP. Odluka 2012/642/ZVSP također objedinjuje u jedan prilog popise fizičkih osoba i subjekata na koje se primjenjuju mjere ograničavanja.
(4)
Popisi fizičkih ili pravnih osoba, subjekata i tijela koji podliježu mjerama ograničavanja kako su određeni u prilozima I., I.A i I.B. Uredbi (EZ) br. 765/2006 objedinjeni su u jedinstveni Prilog I. Informacije koje se odnose na popisane fizičke ili pravne osobe, subjekte ili tijela trebalo bi ažurirati.
(5)
Prilog I. Uredbi (EZ) br. 765/2006 trebalo bi stoga na odgovarajući način izmijeniti,
DONIJELA JE OVU UREDBU:
Članak 1.
Tekst utvrđen u prilozima I., I.A i I.B Uredbi (EZ) br. 765/2006 zamjenjuje se tekstom utvrđenim u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. studenoga 2012.

Labels: 18
5